Farouk Aliu Mahama

Umar Farouk Aliu Mahama anɛ Gaana pɔlitiks nwɛ’ɛd, ba da du’anɛ Buniya nya’aŋ nwaris anaasi la li dabisim piisi nɛ ayɔpɔi yυυm tusir nɛ kɔbiswai nɛ piisnii nɛ yinne.[1] O anɛ Wabυg Na’adɔɔg la nid.[2][3] O anɛ wadmaan n tis Yendi sυ’υlυm la yυυma tusa yi’ nɛ piisi la vɔt la ni ka o da di.[4]

 O vυm pin’ilυg nɛ o sakur yɛla 
Mahama da si’iŋi o biilim sakuri bɛ Sakasaka Presby Experimental Sakur linɛ bɛ Tamale nɛ Achimota sakurin la. O da keŋi o secondary sakuri bɛ Prempeh College Kumasi, Ashanti Region la. Lin nya’aŋ ka o tɔlisi keŋ Ghana Institute of Management and Public Administration (GIMPA) ani ka o naae ka di’e Digirɛɛ kasɛta gbaυŋ linɛ an Bachelor of Science zamisυg linɛ an da’ diib yɛla la.[5] Mahama mɛ lɛn mɔr mastɛs digirɛɛ kasɛta gbaυŋ linɛ an Supply Chain Management n yi Coventry University sakur linɛ bɛ England, United Kingdom la ka maal International Supply Chain Professional n bɛ International Purchasing and Supply Chain Management Institute linɛ ba USA la.[5][6]

 Pɔlitiks yɛla 
Buniya nya’aŋ nwaris anu la yυυma tusa yi’ nɛ piisi la ni ka Wabυg Na’adɔɔg dim la da vɔti gaŋ Mahama ye o zi’en Wabυg Na’adɔɔg la zug n nya’a Yendi linɛ bɛ Northern Region sυ’υlυm la wadmaanib kυk la yυυma tusa yi’ nɛ piisi vɔt la ni.[7] Wabυg dim la da vɔt ye ba gaŋ o la Mahama da mɔri vɔt bam 244 ka o tiraan Abibata Shanni Mahama Zakaria, onɛ da an Chief Executive Officer Microfinance nɛ Loans Centre (MASLOC)  nya’andɔl la nɛ Baba Daney, onɛ mɛ da an Chartered Accountant tυmtυm la ba da paamnɛ 210 nɛ 139 n dɔlis ba yυda la ken si’em na la.[8][9]

Buniya nwarig la yυυma tusa yi’ nɛ piisi la vɔt la ni ka ba da vɔt ka o di Yendi sυ’υlυm wadmaanib kυk la. O da paamnɛ vɔt bam 40,624 ka o tiraan Alhassan Abdul Fatawu onɛ da an Ma’asim Tiig nid la mɛ mɔr vɔt bam 24,755.[10] Mahama da faaen kυk la nɛ yi Mohammed Habib Tijani, onɛ da Minister for Foreign Affairs nya’andɔl la san’an Akufo-Addo na’am win, onɛ da faaen kυk la hali zi’in tis Wabυg Na’adɔɔg la lin yi yυυma tusa yi’ nɛ piina yi’ka yυυma tusa yi’ nɛ piisi la ni ka o zan’as ye o kυ lɛn zi’enɛ.

 O tυυma 
Buniya nya’aŋ nwaris anii la yυυma tusa yi’ nɛ piisi nɛ yinne la ni ka ti Gaana Gɔmina Nana Akufo-Addo da gaŋ Farouk ye board chair kυkdaan n tis Ghana Integrated Iron and Steel Corporation la.[11]

 O vυm bɛllim 
O anɛ ti Gaana pɔlitiks nwɛ’ɛd kυdυg Aliu Mahama onɛ da an Gɔmina nya’andɔl ka kpi la biig ka o ma yυ’υr mɛ buon Hajia Ramatu Mahama .[12][5][11]

Category:Parliament of Ghana Contest
Category:Ninsaal